*Jézus ismét megszólalt, és ezt mondta nekik: „Én vagyok a világ világossága: aki engem követ, nem jár sötétségben, hanem övé lesz az élet világossága.* (Jn 8,12)

Az asszonnyal kapcsolatos történet nem „nézők” nélkül zajlott, ezek az emberek maradtak is a helyszínen. Jézus tehát folytatja a tanítást.

A klasszikus fordulattal indított kinyilatkoztatás: „Én Vagyok”. Az a bemutatkozás, ahogy a Mindenható Isten bemutatkozott Mózesnek, amikor elhívta szolgálatra. Ez a szófordulat a zsidó ember számára egyértelműen Istenre utalt és Jézus magára használja ezt a kijelentést. Ő Isten! A Biblia mondja, Ő Maga mondja! A világ számára pedig világosság. A világosság forrása, amely minden más égitestet is túlragyog. Aki Őt követi, az részese ennek a túláradó fénynek. *Vadon Gyula*